|  |  |  |
| --- | --- | --- |
| Republika Slovenija  OBČINA ZAGORJE OB SAVI  Cesta 9. avgusta 5  1410 Zagorje ob Savi |  | tel.: 03 56 55 700  fax: 03 56 64 011  www.zagorje.si  obcina.zagorje@zagorje.si |

Številka: 478-0028/2026/2

Datum: 12. 2. 2026

Na podlagi 52. člena ter 2. točke prvega odstavka 65. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), Občina Zagorje ob Savi objavlja:

NAMERO O ODDAJI STVARNEGA PREMOŽENJA V NAJEM

1. Naziv in sedež najemodajalca:

Občina Zagorje ob Savi,

Cesta 9. avgusta 5, 1410 Zagorje ob Savi,

Matična številka: 5883890000

2. Predmet najema:

|  |  |  |  |  |
| --- | --- | --- | --- | --- |
| **zap. št.** | **parcela** | **šifra in ime k.o.** | **območje** | **površina za najem** |
|  |  |  |  | vrt-št. internega katastra-poligon |
| 1. | del-418 | 1884 Loke pri Zagorju | Repnik | 537 m2 (poligon 603) |
| 2. | del-427/4,  del-430/4 | 1884 Loke pri Zagorju | Repnik | 254 m2 (poligon 610-1)  167 m2 (poligon 610-2) |
| 3. | del-427/4 | 1884 Loke pri Zagorju | Repnik | 628 m2 (poligon 635) |
| 4. | del-414/3,  del-416/2,  del-416/5, del-416/6 | 1884 Loke pri Zagorju | Repnik | 1143 m2 (poligon 650) |
| 5. | del-418 | 1884 Loke pri Zagorju | Repnik | 320 m2 (poligon 651) |
| 6. | del-418 | 1884 Loke pri Zagorju | Repnik | 470 m2 (poligon 652) |

(v najem se oddajo zemljišča v obsegu izmerjenih poligonov)

V najem se oddajo deli zemljišč – vrtovi (poligoni), kot je razvidno iz grafičnega prikaza (Priloga 1). Zemljišča so se v naravi že uporabljala za vrtičkarstvo, in se bodo oddala v najem za enak namen.

Na zemljišču je dovoljeno postaviti leseno lopo za orodje v tlorisu največ 2,5 m x 2,5 m, višine največ 2,2 m, v leseni izvedbi s točkovnimi temelji.

Zemljiškoknjižni lastnik navedenih nepremičnin je Občina Zagorje ob Savi, Cesta 9. avgusta 5, 1410 Zagorje ob Savi.

3. Način oddaje in trajanje najema:

Oddaja se izvede neposredno, z najemom za določen čas petih let.

Če bo za posamezni poligon več interesentov, se bodo med njimi izvedla pogajanja z namenom višanja najemnine.

Najemnik lahko pogodbo odpove s pisno izjavo, pri čemer najem preneha 31. decembra tekočega leta.

Občina lahko pogodbo odpove kadarkoli z odpovednim rokom 30 dni, zlasti če zemljišče potrebuje za izvedbo svojih projektov.

Pogodbe bodo sklenjene po načelu "videno – najeto", zato reklamacije po sklenitvi pogodb niso možne.

4. Najemnina:

Višina najemnine bo določena v skladu z veljavnim cenikom zakupnin, ki ga objavlja Sklad kmetijskih zemljišč in gozdov Republike Slovenije, kot to določa 7. člen Odloka o najemu zemljišč in drugih javnih površin v lasti Občine Zagorje ob Savi (Uradni list RS, št. 61/08 in 5/09).

Najemnina se plača najpozneje v roku 8 dni po podpisu pogodbe. Plačilo je bistvena sestavina sklenitve pogodbe.

5. Rok in dodatne informacije:

Zainteresirane osebe lahko oddajo vlogo za najem v roku 20 dni od dneva objave te namere.

Za dodatne informacije se lahko obrnete na:

Tel. št.: 03/5655-716 (Zori Kovač Ašič)

E-pošta: [zori.kovac@zagorje.si](mailto:zori.kovac@zagorje.si).

Župan Občine Zagorje ob Savi si pridržuje pravico, da lahko kadarkoli do sklenitve pogodbe ustavi postopek oddaje v najem posameznega dela zemljišča, brez kakršnekoli odškodninske odgovornosti.

6. Ponudba:

Ponudba se odda na obrazcu, katerega vsebina je določena v Prilogi 2 te objave, in sicer pisno na naslov: Občina Zagorje ob Savi, Cesta 9. avgusta 5, 1410 Zagorje ob Savi, ali po elektronski pošti na naslov: [obcina.zagorje@zagorje.si](mailto:obcina.zagorje@zagorje.si). Upoštevane bodo vse ponudbe, ki bodo na elektronski naslov prispele do izteka zadnjega dne objave oziroma bodo zadnji dan objave oddane na pošto.

7. Sklenitev najemnih pogodb:

Neposredne pogodbe o najemu bodo sklenjene po preteku 20 dni od dneva objave te namere na spletni strani občine.

ŽUPAN

Matjaž ŠVAGAN

po pooblastilu:

Matej Drobež, univ. dipl. ekon.

direktor občinske uprave